b'\n_START_ARTICLE_\nSeeprakirjoahven\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nVilleill\xc3\xa4 seeprakirjoahvenilla on aikuisena 8-10 mustaa pystyraitaa harmaalla pohjalla. Naaraalla raidat ovat selvemm\xc3\xa4t kuin harmaammalla koiraalla. Kalasta on jalostettu erilaisia v\xc3\xa4rimuotoja. Kalat voivat kasvaa noin 12\xc2\xa0cm pitkiksi. Koiraan otsaan tulee vanhemmiten kyhmy. Naaraan koiraasta selkeimmin erottava tuntomerkki on naaraan punertava kylki. Sen v\xc3\xa4ri voimistuu kutuaikana ja siin\xc3\xa4 voi korostua erilaisissa valoissa ja kulmissa spektrin muitakin v\xc3\xa4rej\xc3\xa4. Naaras on huomattavasti pienempi vanhaa koirasta ja kutevilla parilla voi olla todella suuri kokoero. Kudun j\xc3\xa4lkeen koiras usein h\xc3\xa4\xc3\xa4t\xc3\xa4\xc3\xa4 naaraan ja jos naaras on nuori, kokematon ja pieni, sen kohtalona voi olla hengenmeno. Akvaariossa seeprakirjoahvenkoiras pariutuu hanakasti aikuiseksi kasvavan naaraspoikasen kanssa.\n_START_SECTION_\nAlkuper\xc3\xa4\n_START_PARAGRAPH_\nSeeprakirjoahven on kotoisin Keski-Amerikan j\xc3\xa4rvist\xc3\xa4 ja joista. Sit\xc3\xa4 tavataan kivipohjaisilta alueilta Tyyneenmereen laskevista vesist\xc3\xb6ist\xc3\xa4 El Salvadorin ja Guatemalan v\xc3\xa4lilt\xc3\xa4, Atlanttiin laskevista vesist\xc3\xb6ist\xc3\xa4 Hondurasista Guatemalaan. Niit\xc3\xa4 on istutettu moniin l\xc3\xa4mpimiin maihin, kuten Australiaan, Japaniin ja Meksikoon. Kaikki kaupoissa myyt\xc3\xa4v\xc3\xa4t seeprakirjoahvenet ovat syntyneet vankeudessa.\n_START_SECTION_\nK\xc3\xa4ytt\xc3\xa4ytyminen ja lis\xc3\xa4\xc3\xa4ntyminen\n_START_PARAGRAPH_\nSeeprakirjoahven voi olla hyvinkin aggressiivinen sek\xc3\xa4 lajitovereitaan ett\xc3\xa4 muita lajeja kohtaan. Se kaivelee monien kirjoahventen tapaan kutuaikoina mielell\xc3\xa4\xc3\xa4n pohjasoraa. Pieneen tai pienehk\xc3\xb6\xc3\xb6n (alle 150 litraa) altaaseen ei kannata hankkia. Suuressakin altaassa reviirik\xc3\xa4ytt\xc3\xa4ytyminen on yleist\xc3\xa4, mik\xc3\xa4 johtuu p\xc3\xa4\xc3\xa4osin kutureviirist\xc3\xa4. Kuteva pariskunta valitsee itselleen reviirin joita yhdess\xc3\xa4 vartioivat tiukasti. Ne munivat sinne 100-150 munaa. Kaikki alueelle osuvat kulkijat h\xc3\xa4\xc3\xa4det\xc3\xa4\xc3\xa4n yhteistuumin armotta pois kudun hautumisen aikana. T\xc3\xa4m\xc3\xa4 yhdess\xc3\xa4 usein tapahtuvan kutemisen kanssa asettaa kaloille hoitovaatimuksia joista altaan suuri koko on t\xc3\xa4rke\xc3\xa4. _NEWLINE_Seeprakirjoahventen kanssa p\xc3\xa4rj\xc3\xa4\xc3\xa4v\xc3\xa4t sen itsens\xc3\xa4 kokoiset kalat, plekot, lev\xc3\xa4barbi ja  isot monnit. My\xc3\xb6s karaistuneemmat tetrat isoina parvina panevat niille hanttiin. Kirjoahventen kaivelu tuhoaa monimuotoisen kasvitarhan mutta ruukkuihin istutetut vahvat kasvit kuten miekkakasvit voivat selvit\xc3\xa4._NEWLINE_Alle 1000 litran akvaarioon mahtuu yksi seeprakirjoahvenpari. Seeprakirjoahven lis\xc3\xa4\xc3\xa4ntyy kotiakvaariossakin melko helposti muihin kirjoahveniin verrattuna, poikasia j\xc3\xa4\xc3\xa4 henkiin vaihtelevasti. Varjopuoli seeprakirjoahven harrastuksen yll\xc3\xa4 pysyy osin syytt\xc3\xa4 sen aggressiivisuuden nimess\xc3\xa4._NEWLINE_Seeprakirjoahven on mainettaan parempi ja upea laji kirjoahventen joukossa. Seeprat ottavat kielt\xc3\xa4m\xc3\xa4tt\xc3\xa4 altaan haltuunsa, mutta hyv\xc3\xa4ksyv\xc3\xa4t hiljalleen ja tottuvat sen el\xc3\xa4m\xc3\xa4\xc3\xa4n ja el\xc3\xa4jiin. Ennemminkin on ongelma totuttaa ne uusiin asukkaisiin kuin varjella akvaarion muita asukkaita altaassa._NEWLINE_Seeprakirjoahventen poikasista on ylitarjontaa, joten lis\xc3\xa4\xc3\xa4ntymisest\xc3\xa4 voi tulla riesa. Ahkeran kutijan on annettava kutea, vietti\xc3\xa4 ei voi est\xc3\xa4\xc3\xa4. Ahvenet kosivat ja kutevat, vartioivat ja allas on varpaillaan. Kudulle ei kannata tehd\xc3\xa4 mit\xc3\xa4\xc3\xa4n, jos kudun imuroi pois ahvenet kutevat heti uudestaan, naaraalla on m\xc3\xa4ti\xc3\xa4 ja koiraalla maitia. Mutta noin 4 p\xc3\xa4iv\xc3\xa4n kuluttua kudusta koiraan ja naaraan hormonit hellitt\xc3\xa4v\xc3\xa4t ja ne alkavat valmistautua uuteen el\xc3\xa4m\xc3\xa4nvaiheeseen.  Kutu on muuttunut alkioiksi mutta ei ole kuoriutunut, ja sen voi poistaa akvaariosta ja tuhota kiehuvalla vedell\xc3\xa4. N\xc3\xa4in rauha s\xc3\xa4ilyy altaassa kunnes on seuraavan kudun aika.\n_START_SECTION_\nRavinto\n_START_PARAGRAPH_\nSeeprakirjoahven sy\xc3\xb6 luonnossa matoja, \xc3\xa4yri\xc3\xa4isi\xc3\xa4, hy\xc3\xb6nteisi\xc3\xa4, pikkukaloja ja kasvisainesta. Akvaariossa se sy\xc3\xb6 ahnaasti kaikenlaista ruokaa.'